Onko taivaassa kehon varaosia?
Katso, miten eräs mies saa uuden suoliston taivaan varastosta.
Onko enkeleitä olemassa?
Ovatko parantumisihmeet todellisia?
Onko elämää kuoleman jälkeen?
Saavatko ihmiset yliluonnollista apua toisesta ulottuvuudesta?
Onko tulevaisuus ennalta määrätty?
Sid Roth on tutkinut yliluonnollista maailmaa 25 vuotta.
Seuraavana vuorossa on Sid Rothin Yliluonnollista-ohjelma.
Tiesitkö, että taivaassa on huone täynnä kehonosia?
Pieni tyttö koki ilmestyksen taivaasta.
Hänelle selvisi, että saamme taivaasta varaosia tarvittaessa.
Olet varmasti kuullut munuaisensiirroista.
Miten olisi taivaallinen munuaisensiirto?
Jos katsoit viime viikolla - ja ellet katsonut, häpeä, -
meillä oli vieraana Jennifer Toledo.
Kerroit, että olit rakastunut ja halusit mennä naimisiin.
Mutta mitä Jumala sanoi? - Mies ei ollut paras minulle.
Jonatan, oletko siitä iloinen? - Hyvin iloinen.
Tämä on Jonatan. - Hän on paras.
Miten kauan olette olleet naimisissa? - Puolitoista vuotta.
Kerro avioliittonne hedelmästä. - Malaika Harvest, 5 kk.
Hän on ihana. Rakastamme häntä. - Mitä Malaika merkitsee?
Malaika merkitsee swahiliksi 'enkeli'.
Söimme illallista eilen. Tyttö on todellakin enkeli.
Sinulla oli melkoinen kohtaaminen. Olit El Salvadorissa.
Olit uimassa perheesi kanssa. Mitä tapahtui?
Menimme siskoni kanssa uimaan aaltoihin.
Tuli aalto, ja sen jälkeen emme enää koskettaneet pohjaa.
Virtaus oli voimakas. Emme pystyneet taistelemaan vastaan.
Pystyt ehkä samastumaan niihin, jotka jäivät tsunamin alle.
Vatsaasi varmaan kouraisi, kun näit TV-kuvat tsunamista.
Kun ajauduit aallon mukana, ajattelitko, että nyt tuli lähtö?
Voimani alkoivat loppua. Olin kaukana rannasta.
Rannalla ei ollut ketään.
Luulin kuolevani.
Näin edessäni ikään kuin kuvaruudun.
Näin siinä koko elämäni, ihan lapsuudesta asti.
Näin Jumalan hyvyyden ja miten Hän oli auttanut eri asioissa.
Näin jopa asioita, joita häpesin ja jotka olin salannut.
Ajattelin, että saan Jumalalta mahdollisuuden kuolla hyvin.
Sen jälkeen näin, että isäni ja siskoni olivat tulleet kohtaan, -
jossa he yltivät pohjaan.
Silloin tapahtui jotakin yliluonnollista.
He olivat paikassa, jossa virtaus oli kaikkein kovin.
Isä yritti pelastaa meitä vedestä. Sitten hän jäi paikalleen seisomaan
Hän sanoi pystyvänsä pelastamaan minut, jos pääsisin hänen luokseen.
Kun katsoin isäni silmiin, tapahtui jotakin.
Näin valtavaa epätoivoa.
Näin samassa myös Taivaallisen Isän hädän -
ja Hänen toiveensa ottaa minut syliinsä.
Että tulisin Hänen luokseen, Hänen syliinsä.
Kun katsoin isää silmiin, tunsin, -
miten voima täytti minut kokonaan, ja jaksoin taas uida.
Aloin uida ja pääsin jonkin matkaa eteenpäin.
Sitten voimani taas uupuivat.
Kun katsoin häntä taas silmiin, se tapahtui uudelleen.
Ihan kuin hänen tahtonsa olisi auttanut minua jaksamaan.
Tarinasi muistuttaa Raamatun kertomusta Pietarista.
Pietari pysyi veden päällä, kun hän pysyi Sanassa.
Heti kun hän katsoi aaltoja, hän alkoi upota.
Sama tapahtui sinulle, heti kun käänsit katseesi pois Jumalasta.
Se tapahtui viitisen kertaa.
Yritin uida aaltoja pakoon ja voimani uupuivat.
Se tapahtui noin viisi kertaa, ennen kuin yletyin isäni käteen.
Millä tavalla tapaus vaikutti elämääsi?
Vaikka luulin kuolevani, sydämessäni eli toivo, -
että Jumala antaa toisen mahdollisuuden.
Olin yrittänyt elää oikein, mutta tiesin, -
etten elänyt täysillä.
Tiesin, etten ollut antanut elämääni kokonaan Jumalalle.
Suurin osa ihmisistä eivät ole antautuneet.
Mutta sinä tiesit. - Niin tiesin.
Luulin kuolevani ja ajattelin: "Mitä tuhlausta!"
En ollut elänyt elämää, jota olisin voinut elää.
Siitä päivästä lähtien päätin, että alan kuolla itselleni -
ja elää Hänelle.
Se on ollut matka, mutta siitä kaikki alkoi.
Miten päädyit USA:han? Tapasitteko USA:ssa? - Kyllä.
Miten päädyit sinne?
Asuin Ecuadorissa, jossa vanhempani olivat lähetystyössä.
Ecuadoriin tuli profeetta.
Hän oli nähnyt minusta unta päivää ennen tapaamistamme.
Olitteko tavanneet aiemmin? - Emme.
Hän sanoi nähneensä minusta unta. Minut kutsuttiin Kansas Cityyn.
Oliko sinulla rahaa matkustamiseen? - Pystyin ostamaan vain lentolipun.
Herra ilmoitti miehelle, että hänen piti pitää minusta huolta -
ja auttaa minua muuttamaan USA:han.
Sillä tavalla tulin USA:han.
Mikä tarina! Ensinnäkin, Jonatanin pitäisi olla kuollut.
Toiseksi, hänen ei pitänyt päätyä Amerikkaan.
Miten te kaksi tapasitte?
Tapasimme eräässä konferenssissa monta vuotta sen jälkeen.
Työskentelimme samassa kaupungissa.
Tapasimme. Olin hyvin onnellinen.
Mistä tiesit, että Jonatan on nyt sitten se oikea?
Olin varovainen edellisen kokemuksen vuoksi.
Halusin saada varmistuksen.
Rukoilin ja Jumala laski aina rauhan sydämeeni.
Pyysin Jumalalta merkkiä. Hän sanoi: "En anna merkkiä."
Hän sanoi, että minun täytyy valita rakkaus.
Olin aina ajatellut, että Jumala määrää minut jollekulle.
En luottanut itseeni.
Jumala toimi ihanalla tavalla.
Loppujen lopuksi kaikki tapahtui parhaalla tavalla.
Sain valita rakkauden ja romanssin. Se oli ihanaa.
Downin oireyhtymä
Arvaa, mitä tapahtuu, kun nämä kaksi pääsevät vauhtiin.
Vauva paranee ja jopa kasvonpiirteet muuttuvat.
Tämä on Yliluonnollista.
Tänään vieraanani ovat Jennifer ja Jonatan Toledo.
Kerro siitä Down-lapsesta.
Olimme Puerto Ricossa.
Erään kokouksen jälkeen luoksemme tulivat äiti ja noin 6-v. tyttö.
Tytöllä oli Downin oireyhtymä.
Äiti pyysi rukousta tyttärensä puolesta.
Epäilin, ettei minulla ollut edes uskoa rukoilla tytön puolesta.
Tiesin, että Jumala välittää tuosta pikkutytöstä.
Rukoilin. Mitään ei näyttänyt tapahtuvan.
Saimme myöhemmin postissa kuvan tytöstä.
Äiti kirjoitti, että rukouksen ansiosta -
tyttö parantui täydellisesti kaikista mielenterveysongelmista.
Myös tytön kasvonpiirteet olivat muuttuneet. Näimme sen kuvasta.
Tyttö näytti aivan terveeltä. Emme olleet tunnistaa häntä.
Kadehdin teitä kahta. Työskentelette lasten parissa.
Lapsilla on todellista uskoa.
Kerroit, että käytte kouluissa lasten kanssa.
Profetoitte siellä. Kerro siitä.
Opetamme lapsia kuuntelemaan Jumalaa.
Usein ajatellaan että profetointi on iso mystinen salaisuus.
Se on Jumalan kuuntelemista. Lampaat tuntevat Hänen äänensä.
Opetamme, että Jumala puhuu heidän ja muiden elämästä.
Ensin koulutamme lapsia ja sitten lähetämme heidät kaupunkiin.
He käyvät kouluissa.
Joskus lapset kävivät yläasteella ja lukiossa.
Kerran oppilaita oli jonossa. He olivat ilmoittautumassa kurssille.
Lapset menivät oppilaan luo ja sanoivat: -
Hei! Harjoittelemme sitä, miten kuullaan Jumalan ääni.
Voimmeko harjoitella sinulla?
Oppilas vähän ihmetteli. - Sitä ei tapahdu joka päivä.
Lapset sanoivat opettelevansa erottamaan Jumalan äänen.
Oppilas suostui. Lapset alkoivat rukoilla.
He alkoivat puhua asioita Jumalan sydämeltä.
Oppilas oli liikuttunut siitä, että Jumala tietää hänen asiansa.
Hän kutsui myös ystävänsä rukoiltavaksi.
Lapset alkoivat profetoida kaikille oppilaille.
Nuoria tuli uskoon ja parantui.
Opetamme lapsille, että tämä on normaalia.
Kannustamme heitä elämään uskoa todeksi kouluissa ja muualla.
Normaaliudesta puheen ollen, millaista palautetta saatte -
niiltä, jotka kuuntelevat opetusta Jumalan valtakunnasta?
Pyrimme tekemään opetuksesta mahdollisimman yksinkertaista.
Se on suunnattu lapsille. - Minä pidän yksinkertaisesta.
Yksinkertainen on kaunista. - Sanoman pitää olla yksinkertainen
Pyrimme harjoittamaan hengellisiä silmiä ja korvia, -
jotta tunnistamme Jumalan äänen ja toiminnan.
Monet ovat todistaneet hengellisistä kohtaamisista, -
sen jälkeen kun he ovat kuulleet opetuksen.
Opetus itkuhuoneesta herättää myötätuntoa kärsiviä kohtaan.
Ellei sinulla ole myötätuntoa, hanki tämä opetus.
Se muuttaa kaiken.
Kerro Kaylasta.
Kayla oli tyttö, joka kävi koulutuksessamme pari vuotta sitten
Kun pidimme lapsille opetusta, Kayla näki näyn.
Näyssä hän näki itsensä taivaassa.
Hänet vietiin huoneeseen, joka oli kehonosien varasto.
Kayla näki kehon eri osia.
Kayla on hyvin ujo. Hän ei ollut aiemmin kokenut mitään tällaista.
Hän kysyi Jeesukselta: "Mitä tämä on?"
Jeesus vastasi: "Kayla, taivaassa on kaikkea, mitä tarvitset."
"Jos joku tarvitsee uusia osia kehoonsa, minulla niitä on."
"Tule uskossa hakemaan niitä täältä."
Se oli hyvin yksinkertaista. Kayla uskoi.
Vähän sen jälkeen, kun Kayla oli kertonut tämän, -
luoksemme tuotiin vanhempi mieshenkilö.
Kerrottiin, että mies on kuolemassa suolistosyöpään.
Hän kertoi kuulleensa, että Jumala käytti lapsia -
ja että Jumala voisi parantaa hänet.
Hän ei ollut uskossa.
Hän pyysi, että lapset rukoilisivat.
Kayla astui esiin.
Mies kuolisi, ellei hän saisi uutta suolistoa.
En tiedä, tiesikö Kayla, mikä suolisto edes on.
Mutta hän uskoi. Hän sanoi: -
"Uskon, että Jumala voi antaa sinulle uuden suoliston."
Mitä tapahtui? - Kayla rukoili. Mies tuli täysin terveeksi.
Mies sai uuden suoliston.
Olette nähneet monia ihmeitä, mutta tämä on jotakin erityistä.
Monien on vaikea uskoa tätä. Näit tämän omin silmin. - Kyllä.
Tällainen Jumala meillä on.
Hän on kuuluisa ihmeistään.
Kuulkaa, Jumala on kuuluisa.
Ihmiset metsästävät kuuluisuuksien nimmareita.
Tiedän jotakin, mikä on parempaa.
Jumalaan voi tutustua henkilökohtaisesti!
Hän on Abrahamin, Iisakin ja Jaakobin Jumala.
Hänen luokseen pääsee Jeesuksen kautta, katumalla syntejään.
Rukoile ja sano: "Jeesus, tule elämääni." Se on helppoa.
Ole kuin lapsi, joka katsoo isäänsä silmiin. Hän katsoo sinuun.
Yliluonnollista-ohjelma jatkuu hetkisen kuluttua.
Palaamme takaisin Yliluonnollista-ohjelman pariin.
Vieraanani ovat Jennifer ja Jonatan Toledo.
Käsittämätöntä, että taivaassa on huone täynnä kehon varaosia.
Pienellä tytöllä oli uskoa.
Miehellä oli suolistosyöpä, eikö niin? - Kyllä.
Mitä Jumala teki? - Ihmeen. Mies sai uuden suoliston.
Lääkärit totesivat, että syöpä oli poissa.
Kun ajattelen Afrikkaa, mieleen tulee valitettavasti AIDS.
AIDS tekee siellä valtavaa tuhoa.
Vastaako Jumala AIDS-potilaiden rukouksiin?
Näemme Jumalan uskollisuuden hirveiden sairauksien keskellä.
Lapset menevät sairaaloihin rukoilemaan sairaiden puolesta.
Monia kuolemaisillaan olevia AIDS-potilaita on parantunut.
He ovat käyneet teisteissä. AIDS on lähtenyt. He ovat terveitä.
Rukoiletko sinä vai rukoilevatko lapset? - Lapset.
Monet lapsista ovat orpoja ja hylättyjä.
He ovat pikkulapsia, joilla on usko Jeesukseen.
Olemme nähneet, miten malaria ja lavantauti parantuvat.
Jopa kokonainen sairaala on suljettu.
Kaikki ihmiset alkoivat parantua.
Sairaala piti sulkea, koska potilaita ei ollut.
Jumala toimii kärsimyksen keskellä.
Millaisia ihmeitä on tapahtunut viimeisten kuukausien aikana?
Kolme viikkoa sitten olimme Ecuadorissa.
Puhuimme lapsille sairaiden puolesta rukoilemisesta ja uskosta.
He alkoivat rukoilla.
Siellä oli pieni tyttö, jolla oli kvadriplegia.
Tyttö oli noin 9-vuotias.
Lapset alkoivat rukoilla.
Tarkoittaako kvadriplegia kaikkien neljän raajan halvausta? - Kyllä.
Tyttö oli täysin liikuntakyvytön.
Yksi samanikäinen tyttö rukoili hänen puolestaan.
Rukoillessaan tyttö alkoi itkeä voimakkaasti.
Hetken kuluttua hän sanoi sairaan tytön isälle, -
että meidän pitää kokeilla, voiko tyttö kävellä.
Tyttö nousi ensimmäistä kertaa elämässään seisomaan.
Häntä tuettiin, ja hän otti muutamia askeleita.
Hän ei ollut koskaan aiemmin liikuttanut jalkojaan.
Tuntuuko teistä, että ihmeitä on nykyään enemmän kuin ennen.
Pohjois-Amerikassako? - Koko maailmassa.
Mielestäni ihmeitä on ollut aina.
Ehkä nykyään alamme olla tietoisempia siitä, -
että tämän pitäisi olla enemmän jokapäiväistä.
Jumala on ihmeitä tekevä Jumala. Hän on tehnyt ihmeitä aina.
Tietenkin, mutta tuntuu, että alkaa tapahtua jotakin uutta, -
jotakin aivan ennennäkemätöntä.
Tuntuu, että Jumalan valtakunta eli ikuisuus -
tulee lähemmäksi meitä eli tätä maailmanaikaa.
Tuntuu siltä, kuin ne iskisivät yhteen voimallaan.
Olen siksi hyvin innoissani kahdesta opetus-CD-levystänne.
Monet lapset kokevat ilmestyksiä taivaasta, ei vain Kayla.
Kyllä, monet lapset. He näkevät unia, näkyjä ja enkeleitä.
Taivas on hyvin lähellä.
Avautuuko tämä kaikki niille, jotka kuuntelevat opetusta?
Toivon niin. Siihen pyrimme.
Yritämme saada ihmiset ymmärtämään, että hengen maailma ei ole kaukana.
Voimme virittäytyä kuulemaan ja näkemään, mitä Jumala tekee.
Meidät on luotu hengellisiksi olennoiksi.
Olemme taivaan kansalaisia.
Voimme kokea hengen maailman jo täällä, maapallolla.
Kerro toisesta CD-levystä, Itkuhuoneesta.
Itkuhuone kertoo Jumalan sydämestä -
kadotettuja, köyhiä ja kärsiviä kohtaan.
Jumala haluaa voittaa kadotetun sukupolven sydämet.
Opetamme ihmisille, että kun näkee kärsimystä, -
ei tarvitse lamaantua vaan voi olla Jumalan työtoveri.
Jumala antaa toimintasuunnitelman kaupungin, kansakunnan, -
ja yhteiskuntan muuttamista varten.
Monet ajattelevat: "Tuo on superkristittyjen hommaa."
"Ei minusta ole tuohon." Sanoisitko heille jotakin.
Se ei ole totta. Jumala käyttää ketä vain.
Hän käyttää lapsia, hylättyjä, orpoja, ketä tahansa.
Hän vuodatti Henkensä kaiken lihan ylle.
Hän etsii vaatimattomia astioita, jotka suostuvat Hänen käyttöönsä.
Meidät on kutsuttu siihen.
Katkaisemme häpeän ja tuomion siteet.
Jumalan haluaa käyttää meitä jokaista.
Jonatan, kohtasit Jumalan, ja Hän antoi sinulle myötätuntoa.
Kerro siitä. Mitä se on ja miten se toimii?
Uskon, että meille on annettu myötätuntoa sellaisia kohtaan, -
jotka kärsivät tai tulevat kaltoin kohdelluiksi.
Kun etsimme Jumalaa ja Hänen läheisyyttään, myötätunto kasvaa.
Sydän ja henki kasvavat, kun tulemme lähemmäs Jumalaa.
Kerran Oklahomassa rukoilin pienen tytön puolesta.
Tytön isä kertoi, että tytöllä on mielenterveysongelmia.
Tyttö näytti terveeltä. Hän oli kaunis 5-vuotias tyttö.
Tyttö istui sylissäni. Hän tuijotti minua ymmällään.
Aloin rukoilla hänen puolestaan.
Koin kokonaisvaltaisen tunteen.
Rukoilin: "Jumala, kuinka voit olla parantamatta tätä tyttöä?"
Koin siinä hetkessä, että henkeni nousi korkeammalle.
Pystyin kuulemaan paremmin.
Jumala sanoi: "En voi olla parantamatta tätä tyttöä."
"Olen odottanut, että joku rukoilisi hänen puolestaan."
Rukoilin hänen puolestaan. En huomannut mitään erikoista.
Kolme kuukautta myöhemmin äiti otti yhteyttä.
Tyttö oli parantunut täysin.
Tyttö oli siirretty tavalliseen kouluun.
Hän oli jo ikäistään korkeammalla tasolla.
Tytöllä oli ongelmia koordinaation kanssa.
Nekin vaivat alkoivat vähitellen parantua.
Saimme myöhemmin tietää, että tyttö oli täysin terve.
Voisiko jompikumpi rukoilla nyt heti AIDS-potilaiden puolesta?
Isä, me pyydämme, että kosketat AIDS:iin sairastuneita.
Osoita heille rakkautesi.
Osoita, että voit tehdä sen, mikä on ihmiselle mahdotonta.
Isä, osoita ihmisille rakkautesi parantamalla heidät.
Kosketa ja paranna tässä hetkessä kaikki ne, joilla on AIDS.
Jeesuksen nimessä.
Jotkut miettivät, että kävipä helposti.
Jos kyseessä on Jumala, totta kai se on helppoa.
Muistatko ensirakkautesi?
On aika palata siihen.
Hänen myötätuntonsa ja Hänen rakkautensa...
Uskon, että tällä hetkellä jotkut tuntevat Jumalan rakkauden.
Hänen Henkensä koskettaa sinua.
Siellä on ihmisiä, joilla on elämässä todella rankkoja asioita -
ja jotka eivät tiedä, miten päästä eteenpäin.
Minulla on teille sana.
Se kuuluu näin: Katso Isän silmiin.
Älä tuijota olosuhteitasi. Katso Isäsi silmiin.
Ehkä ensimmäistä kertaa elämässäsi näet hyväksyntää.
Mietit: "Et tiedä, mitä olen tehnyt." Olet oikeassa.
Mutta jos kadut, Jumala ei muista enää syntejäsi.
Katso Isääsi silmiin.
Jes. 26:3:ssa sanotaan: -
"Sinä turvaat rauhan, kun hän turvautuu Sinuun."
Sana 'rauha' on hepreaksi 'shalom'.
Se merkitsee täydellisyyttä hengessä, sielussa, ruumiissa, -
tunne-elämässä, avioliitossa, terveydessä.
Hän on niin hyvä.
Jennifer, sinulla on 10 s aikaa kertoa, miten hyvä Jumala on.
Jumala on niin uskollinen. Hän todistaa itse itsestään.
Olemme monesti todistaneet Hänen uskollisuuttaan ja hyvyyttään.
Hän, maailmankaikkeuden Jumala, on rakastunut sinuun.
Hän on rakastunut sinuun.
Etsimme tavallisia ihmisiä, joilla on yliluonnollinen Jumala.
Jos olet kokenut ihmeen, lähetä 2 minuutin pituinen video -
ruudussa näkyvään osoitteeseen -
tai käy Internetissä osoitteessa www.sidroth.org
Suomennos: Marianne Tenetz